Diari Oficial de la Generalitat Valenciana


Sumari del DOGV 7487, del 17-03-2015 (2015/2215)

RESOLUCIÓ de 3 de febrer de 2015, de la Conselleria d'Educació, Cultura i Esport, per la qual es modifica l'autorització al centre autoritzat d'ensenyances esportives Centro Deportivo Mas Camarena de Paterna.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7487

Data del DOGV
:   17-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2215


Data del document
:   03-02-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * Paterna
    * centre d'ensenyament

RESOLUCIÓ de 3 de febrer de 2015, de la Conselleria d'Educació, Cultura i Esport, per la qual es modifica l'autorització al centre autoritzat d'ensenyances esportives Centro Deportivo Mas Camarena de Paterna. [2015/2215]  
L'expedient ha sigut iniciat a instància del representant de la titularitat del centre autoritzat d'ensenyances esportives Centro Deportivo Mas Camarena de Paterna, número de codi 21182599, que sol·licita l'autorització de les ensenyances esportives d'Esquí Alpí.  
La Direcció General de Centres i Personal Docent va emetre un informe favorable, el 9 de juliol de 2014, respecte a l'adequació de les instal·lacions proposades, quant a espais educatius, d'acord amb la normativa aplicable.  
Vista la proposta favorable, de data 18 de desembre de 2014, de la direcció territorial competent en matèria educativa, que inclou els informes de la Unitat Tècnica de Construccions, respecte a les instal·lacions, i de la Inspecció Educativa, respecte al professorat i les titulacions respectives, de conformitat amb la normativa aplicable.  
Vista la Llei Orgànica 8/1985, de 3 de juliol (BOE 04.07.1985), reguladora del dret a l'educació; la Llei Orgànica 2/2006, de 3 de maig (BOE 04.05.2006), d'Educació, modificada per la Llei Orgànica 8/2013, de 9 de desembre (BOE 10.12.2013), per a la millora de la qualitat educativa; el Reial Decret 1363/2007, de 24 d'octubre (BOE 08.11.2007), que establix l'ordenació general de les ensenyances esportives de règim especial; el Reial Decret 320/2000, de 3 de març (BOE 29.03.2000), que establix els títols de Tècnic Esportiu i Tècnic Esportiu Superior en les especialitats de Futbol i Futbol Sala, aprova les corresponents ensenyances mínimes i regula les proves i els requisits d'accés a estes ensenyances, especialment el seu annex VI, que regula els requisits mínims dels centres de formació dels tècnics de les especialitats de Futbol i Futbol Sala; el Reial Decret 234/2005 de 4 de març (BOE 26.03.2005), pel qual s'establixen els títols de Tècnic Esportiu i Tècnic Esportiu Superior en Bàsquet, s'aproven les corresponents ensenyances comunes i es regulen les proves i els requisits d'accés a estes ensenyances, especialment el seu annex V, que regula els requisits mínims dels centres de formació dels tècnics d'estes especialitats; el Reial Decret 319/2000, de 3 de març (BOE 28.03.2000), que establix els títols de Tècnic Esportiu i Tècnic Esportiu superior en les especialitats dels Esports d'Hivern, aprova les corresponents ensenyances mínimes i regula les proves i els requisits d'accés a estes ensenyances, especialment el seu annex VI, que regula els requisits mínims dels centres de formació dels tècnics d'estes especialitats, i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010).  
  
  
Vista la proposta del director general de Centres i Personal Docent de data 3 de febrer de 2015 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 7355, 08.09.2014), pel qual s'aprova el Reglament orgànic i funcional de la Consellería d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització del centre que s'indica a continuació en els termes que s'especifiquen:  
Codi: 48663657.  
Denominació genèrica del centre: centre autoritzat d'ensenyances esportives.  
Denominació específica del centre: Centro Deportivo Mas Camarena.  
Titular: Colegio Mas Camarena, Societat Limitada.  
Domicili: c/ Benjamin Franklin, núm. 18. Parc tecnològic.  
Localitat: Paterna (46983).  
Província: València.  
Modificació que s'autoritza:  
S'autoritzen les ensenyances esportives de grau mitjà i de grau superior d'Esquí Alpí, de manera que el centre queda configurat, en la seua totalitat, amb la composició següent:  
Ensenyances esportives de grau mitjà:  
Família: Bàsquet.  
1 cicle inicial i 1 cicle final de Bàsquet (codi de l'ensenyança. 23619325625) amb 35 llocs escolars per cada cicle.  
Família: Esports d'Hivern.  
1 cicle inicial i 1 cicle final d'Esquí Alpí (codi de l'ensenyança. 84967463528) amb 35 llocs escolars per cada cicle.  
Família: Futbol.  
1 cicle inicial i 1 cicle final de Futbol (codi de l'ensenyança. 08036561161) amb 35 llocs escolars per cada cicle.  
Ensenyances esportives de grau superior:  
Família: Bàsquet.  
1 cicle de grau superior de Bàsquet (codi de l'ensenyança: 19990114683), amb 35 llocs escolars.  
Família: Esports d'Hivern.  
1 cicle de grau superior d'Esquí Alpí (codi de l'ensenyança. 48412635741), amb 35 llocs escolars.  
Família: Futbol.  
1 cicle de grau superior Futbol (codi de l'ensenyança: 44950381095), amb 35 llocs escolars per cada cicle.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta. No obstant això, es considera que els seus efectes acadèmics fan referència al curs escolar 2014-2015.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 14.07.1998), contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de la notificació d'esta resolució.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació d'esta resolució.  
  
Per als interessats que no siguen objecte de notificació, els terminis començaran a computar des de l'endemà de la publicació en el Diari Oficial de la Comunitat Valenciana.  
  
València, 3 de febrer de 2015.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.